Paġna Dawn it-testi huma disponibbli fuq: Lingwa tal-kawża: l-Ispanjol L-Artikoli 49 u 54 TFUE għandhom jiġu interpretati fis-sens li ma jipprekludux taxxa fuq l-istabbilimenti kummerċjali kbar, bħal dik inkwistjoni fil-kawża prinċipali. F'ċirkustanzi bħal dawk deskritti mill-qorti tar-rinviju, l-għajnuna mill-Istat li tirriżulta minn sistema ta' taxxa bħal dik inkwistjoni fil-kawża prinċipali ma tistax tikkostitwixxi għajnuna eżistenti fis-sens tal-Artikolu 1(b) tar-Regolament tal-Kunsill (KE) Nru 659/1999 tat-22 ta' Marzu 1999 li jistabbilixxi regoli dettaljati għall-applikazzjoni ta' l-Artikolu 93 tat-Trattat tal-KE, li l-formulazzjoni tiegħu hija riprodotta fl-Artikolu 1(b) tar-Regolament tal-Kunsill (UE) 2015/1589 tat-13 ta' Lulju 2015 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea. Lingwa tal-kawża: l-Ispanjol L-Artikoli 49 u 54 TFUE għandhom jiġu interpretati fis-sens li ma jipprekludux taxxa fuq l-istabbilimenti kummerċjali kbar, bħal dik inkwistjoni fil-kawżi prinċipali. Lingwa tal-kawża: l-Ispanjol L-Artikoli 49 u 54 TFUE għandhom jiġu interpretati fis-sens li ma jipprekludux taxxa fuq l-istabbilimenti kummerċjali kbar, bħal dik inkwistjoni fil-kawżi prinċipali. Lingwa tal-kawża: l-Ingliż L-Artikolu 2(e) u l-Artikolu 15(b) tad-Direttiva tal-Kunsill 2004/83/KE tad-29 ta' April 2004 dwar livelli stabbiliti minimi għall-kwalifika u l-istat ta' ċittadini nazzjonali ta' pajjiżi terzi jew persuni mingħajr stat bħala refuġjati jew bħala persuni li nkella jeħtieġu protezzjoni internazzjonali u l-kontenut tal-protezzjoni mogħtija, moqrija fid-dawl tal-Artikolu 4 tal-Karta tad-Drittijiet Fundamentali tal-Unjoni Ewropea, għandhom jiġu interpretati fis-sens li ċ-ċittadin ta' pajjiż terz li kien ġie ttorturat, fil-passat, mill-awtoritajiet tal-pajjiż ta' oriġini tiegħu u li ma huwiex espost iktar għal riskju ta' tortura fil-każ li jintbagħat lura f'dan il-pajjiż iżda fejn l-istat tas-saħħa fiżika u psikoloġika tiegħu jistgħu, f'każ bħal dan, jiddeterjoraw gravement, bir-riskju serju li dan iċ-ċittadin iwettaq suwiċidju, minħabba trawma li tirriżulta mill-atti ta' tortura li kien il-vittma tagħhom, huwa eliġibbli għall-istatus ta' protezzjoni sussidjarja jekk jeżisti riskju reali ta' ċaħda ta' kura adattata għat-trattament tal-konsegwenzi fiżiċi jew mentali ta' dawn l-atti ta' tortura, ikkawżati intenzjonalment fuq l-imsemmi ċittadin tal-imsemmi pajjiż, liema fatt għandu jiġi vverifikat mill-qorti nazzjonali. Lingwa tal-kawża: l-Ingliż L-Artikolu 14(1) u (2) tad-Direttiva tal-Kunsill 2010/24/UE, tas-16 ta' Marzu 2010 dwar l-assistenza reċiproka għall-irkupru ta' talbiet relatati ma' taxxi, dazji u miżuri oħra, moqri fid-dawl tal-Artikolu 47 tal-Karta tad-Drittijiet Fundamentali tal-Unjoni Ewropea, għandu jiġi interpretat fis-sens li huwa ma jipprekludix li awtorità ta' Stat Membru tirrifjuta l-eżekuzzjoni ta' talba għal irkupru dwar talba relatata ma' sanzjoni pekunjarja imposta fi Stat Membru ieħor, bħal dik inkwistjoni fil-kawża prinċipali, minħabba li d-deċiżjoni li timponi din is-sanzjoni ma tkunx ġiet debitament innotifikata lill-persuna kkonċernata qbale ma tkunsaret it-talba għal irkupru lill-imsemmija awtorità skont din id-direttiva. Lingwa tal-kawża: ir-Rumen L-Artikoli 167, 168, 179, 180 u 182 tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud, kif emendata bid-Direttiva tal-Kunsill 2010/45/UE tat-13 ta' Lulju 2010 kif ukoll il-prinċipji ta' effettività, ta' newtralità fiskali u ta' proporzjonalità għandhom jiġu interpretati fis-sens li jipprekludu leġiżlazzjoni nazzjonali, bħal dik inkwistjoni fil-kawża prinċipali, li, b'deroga mit-terminu ta' preskrizzjoni ta' ħames snin stabbilit mid-dritt nazzjonali għar-rettifika tad-dikjarazzjonijiet tat-taxxa fuq il-valur miżjud (VAT), tipprekludi, f'ċirkustanzi bħal dawk tal-kawża prinċipali, lil persuna taxxabbli milli twettaq tali rettifika sabiex tinvoka d-dritt tagħha għal tnaqqis għas-sempliċi raġuni li din ir-rettifika tirrigwarda perijodu li diġà kien suġġett għal kontroll fiskali. Lingwa tal-kawża: l-Ispanjol L-appelli huma miċħuda. Cellnex Telecom SA u Telecom Castilla-La Mancha SA huma kkundannati għall-ispejjeż. Lingwa tal-kawża: il-Bulgaru Billi naqset milli tinkludi l-integralità taż-żona importanti għall-konservazzjoni tal-għasafar li tkopri l-muntanja ta' Rila bħala żona ta' protezzjoni speċjali, ir-Repubblika tal-Bulgarija ma kklassifikatx it-territorji l-iktar adatti fin-numru u fid-daqs għall-konservazzjoni tal-ispeċi msemmija fl-Anness I tad-Direttiva 2009/147/KE tal-parlament ewropew u tal-kunsill tat-30 ta' Novembru 2009 dwar il-konservazzjoni tal-għasafar selvaġġi, b'tali mod li dan l-Istat Membru naqas milli jwettaq l-obbligi tiegħu taħt l-Artikolu 4(1) ta' din id-direttiva. Ir-Repubblika tal-Bulgarija hija kkundannata għall-ispejjeż. Lingwa tal-kawża: l-Ungeriż Il-Kummissjoni titlob li l-Qorti tal-Ġustizzja jogħġobha tiddikjara li l-Ungerija naqset milli twettaq: l-obbligi tagħha taħt l-Artikolu XVII tal-GATS [Ftehim Ġenerali dwar il-Kummerċ fis-Servizzi], billi imponiet fuq l-istituzzjonijiet ta' tagħlim superjuri barranin li jinsabu barra miż-ŻEE l-obbligu li jikkonkludu ftehim internazzjonali bħala rekwiżit sabiex jipprovdu servizzi ta' tagħlim, b'mod konformi mal-Artikolu 76(1)(a) tal-Liġi CCIV tal-2011 kif emendata. l-obbligi tagħha taħt l-Artikoli 13, 14(3), u 16 tal-Karta tad-Drittijiet Fundamentali tal-Unjoni Ewropea, b'rabta mar-restrizzjonijiet deskritti iktar 'il fuq. tikkundanna lill-Ungerija għall-ispejjeż. Il-bażi ġuridika tal-provvista ta' servizzi ta' tagħlim superjuri fl-Ungerija hija l-Liġi CCIV tal-2011, dwar it-tagħlim superjuri nazzjonali, li l-Artikolu 76(1)(a) tagħha jipprevedi li istituzzjoni ta' tagħlim superjuri barranija tista' tipprovdi kors li jwassal għal diploma fit-territorju Ungeriż biss jekk il-Gvern Ungeriż u l-Gvern tal-Istat li fih tinsab is-sede tal-istituzzjoni ta' tagħlim superjuri barranija jkunu kkonkludew ftehim internazzjonali vinkolanti dwar is-sostenn bħala prinċipju mogħti lill-istituzzjoni sabiex teżerċita attività fl-Ungerija, ftehim li, fil-każ ta' Stat federali, ikun ibbażat fuq ftehim preċedenti konkluż mal-gvern ċentrali meta dan ma jkollux il-kompetenza li jikkonkludi ftehimiet internazzjonali vinkolanti. Barra minn hekk, l-Artikolu 76(1)(b) tal-Liġi CCIV tal-2011 jistabbilixxi li l-istituzzjonijiet ta' tagħlim superjuri barranin li jeżerċitaw attività fl-Ungerija mhux biss talli għandhom ikunu awtorizzati bħala istituzzjonijiet ta' tagħlim superjuri mill-Istat li fih tinsab is-sede tagħhom, iżda għandhom ukoll joffru, effettivament, kors ta' tagħlim superjuri fil-pajjiż inkwistjoni. Fis-27 ta' April 2017, il-Kummissjoni bdiet proċedura għal nuqqas ta' twettiq ta' obbligu kontra l-Ungerija fir-rigward tal-Liġi CCIV tal-2011 kif emendata. Peress li qieset li r-risposta mogħtija mill-Ungerija ma kinitx sodisfaċenti, fl-14 ta' Lulju 2017 il-Kummissjoni bagħtet opinjoni motivata lill-Ungerija u b'dan il-mod għaddiet għall-istadju sussegwenti tal-proċedura għal nuqqas ta' twettiq ta' obbligu. Peress li qieset li lanqas ir-risposta għall-opinjoni motivata ma kienet sodisfaċenti, il-Kummissjoni ddeċidiet li tressaq il-kawża quddiem il-Qorti tal-Ġustizzja sabiex jiġi ddikjarat li l-Ungerija naqset milli twettaq l-obbligi tagħha taħt l-Artikolu XVII tal-GATS, l-Artikolu 16 tad-Direttiva 2006/123/KE, l-Artikoli 49 TFUE u 56 TFUE u l-Artikoli 13, 14(3), u 16 tal-Karta tad-Drittijiet Fundamentli tal-Unjoni Ewropea. Lingwa tal-kawża: l-Ungeriż Il-Kummissjoni titlob li l-Qorti tal-Ġustizzja jogħġobha: Törvény (Liġi LXXVI tal-2017, dwar it-trasparenza tal-organizzazzjonijiet li jirċievu l-għajnuna ekonomika minn barra l-pajjiż), liema dispożizzjonijiet jimponu obbligi ta' reġistrazzjoni, ta' dikjarazzjoni u ta' trasparenza għal ċerti kategoriji ta' organizzazzjonijiet ċivili – dawk li jirċievu għajnuna ekonomika minn barra l-pajjiż diretta jew indiretta li tkun ogħla minn ammont speċifiku – u barra minn hekk jistabbilixxu l-possibbiltà li jiġu applikati sanzjonijiet fuq l-organizzazzjonijiet li ma jissodisfawx dawn l-obbligi, l-Ungerija naqset milli tissodisfa l-obbligi tagħha taħt l-Artikolu 63 TFUE, u l-Artikoli 7, 8 u 12 tal-Karta tad-Drittijiet Fundamentali tal-Unjoni Ewropea. tikkundanna lill-Ungerija għall-ispejjeż. Il-Liġi LXXVI tal-2017, dwar it-trasparenza tal-organizzazzjonijiet li jirċievu l-għajnuna ekonomika minn barra l-pajjiż timponi obbligi ta' reġistrazzjoni, ta' dikjarazzjoni u ta' trasparenza fuq ċerti kategoriji ta' organizzazzjonijiet ċivili – dawk li jirċievu għajnuna ekonomika minn barra l-pajjiż diretta jew indiretta li tkun ogħla minn ammont speċifiku – u barra minn hekk tistabbilixxi l-possibbiltà li jiġu applikati sanzjonijiet fuq l-organizzazzjonijiet li ma jissodisfawx dawn l-obbligi. Fl-14 ta' Lulju 2017, il-Kummissjoni ressqed proċeduri għal nuqqas ta' twettiq ta' obbligu kontra l-Ungerija b'rabta mal-Liġi LXXVI tal-2017. Peress li qieset li t-tweġiba mogħtija mill-Ungerija ma kinitx sodisfaċenti, il-Kummissjoni għaddiet għall-fażi segwenti tal-proċeduri għal nuqqas ta' twettiq ta' obbligu u, fil-5 ta' Ottubru 2017, bagħtet opinjoni motivata lill-Ungerija. Peress li qieset li lanqas it-tweġiba mogħtija għall-opinjoni motivata ma kienet sodisfaċenti, il-Kummissjoni ddeċidiet li tissottometi l-kawża lill-Qorti tal-Ġustizzja bil-għan li din tiddikjara li l-Ungerija naqset milli twettaq l-obbligi tagħha taħt l-Artikolu 63 TFUE u l-Artikoli 7, 8 u 12 tal-Karta tad-Drittijiet Fundamentali tal-Unjoni Ewropea. Lingwa tal-kawża: l-Ingliż L-appellant jitlob li l-Qorti Ġenerali jogħġobha: tannulla fl-intier tagħha s-sentenza mogħtija mill-Qorti Ġenerali fit-13 ta' Diċembru 2017 fil-kawża CJ vs ECDC (T-602/16, mhux ippubblikata, EU:T:2017:893); konsegwentement, jekk dan l-appell jiġi ddikjarat fondat, tannulla r-rapport ta' evalwazzjoni kkontestat tal-21 ta' Settembru 2015; tikkundanna lill-ECDC iħallas l-ispejjeż kollha tal-proċeduri fl-ewwel istanza u fl-appell. Insostenn tal-appell, l-appellant iressaq erba' aggravji: L-ewwel aggravju bbażat fuq il-fatt li l-Qorti Ġenerali: interpretat b'mod żbaljat l-Artikolu 3(1), moqri flimkien mal-Artikolu 3(3) tar-Regola ta' Implimentazzjoni Nru 20 tal-ECDC sabiex tikkonkludi li l-evalwatur tal-appell ma għandux neċessarjament ikun il-President tal-Bord tal-Amministrazzjoni f'każijiet bħal dak inkwistjoni, wettqet żball fil-klassifikazzjoni ġuridika tal-fatti meta kkonkludiet li, f'kull każ, ma kienx probabbli li l-President tal-Bord tal-Amministrazzjoni kien jiddeċiedi favur l-appellant, interpretat b'mod żbaljat l-argument li subordinat tal-evalwatur ma jistax ikun l-evalwatur tal-appell, minħabba li huwa ma għandux l-indipendenza neċessarja fir-rigward tal-evalwatur. It-tieni aggravju bbażat fuq il-fatt li l-Qorti Ġenerali: interpretat b'mod żbaljat l-Artikoli 7(1), 8(3) u (4) tar-Regola ta' Implimentazzjoni Nru 20 tal-ECDC sabiex tikkonkludi li l-għanijiet u l-indikaturi ta' prestazzjoni stabbiliti għal membru tal-persunal matul il-perijodu ta' evalwazzjoni preċedenti jistgħu ma jiġux ikkunsidrati mill-evalwatur, sussidjarjament, wettqet żball fil-klassifikazzjoni ġuridika tal-fatti meta kkonkludiet li l-għanijiet u l-indikaturi ta' prestazzjoni kienu ġew debitament ikkunsidrati mill-evalwatur. It-tielet aggravju bbażat fuq il-fatt li l-Qorti Ġenerali: interpretat b'mod żbaljat il-kunċett ta' "djalogu" fis-sens tal-Artikolu 8(9) tar-Regola ta' Implimentazzjoni tal-ECDC, sussidjarjament, wettqet żball ta' liġi fil-klassifikazzjoni ġuridika ta' "djalogu" ta' evalwazzjoni meta qieset li tali djalogu jista' jkun limitat, min-naħa tal-ECDC, għat-talba mill-validatur, lil membru tal-persunal, għal dokument li hija diġà kellha għad-dispożizzjoni tagħha; għall-mistoqsija mill-validatur, permezz tat-telefon mobbli tagħha, lill-membru tal-persunal, dwar "[l]iema aspetti tal-evalwazzjoni tal-prestazzjoni huwa jqis huma foloz?"; u għall-assenza mill-validatur li ssaqsi xi mistoqsija ulterjuri, wara li membru tal-persunal iwieġeb fuq il-mertu u joffri li jagħtiha kull informazzjoni ulterjuri iktar speċifika li hija tista' tkun teħtieġ. Ir-raba' aggravju bbażat fuq il-fatt li l-Qorti Ġenerali: Lingwa tal-kawża: l-Ispanjol L-interpretazzjoni tat-Tribunal Supremo (Spanja) li tgħid li, fil-każ ta' trasferiment ta' persunal abbażi tal-ftehim kollettiv, ma jkunx hemm trasferiment ta' impriża, peress li r-rekwiżit marbut man-natura volontarja tat-trasferiment ma huwiex issodisfatt u li, konsegwentement, id-Direttiva 2001/23 ma hijiex applikabbli, hija konformi mal-imsemmija direttiva kif interpretata mill-Qorti tal-Ġustizzja? Jista' jitqies li, konformament mad-dispożizzjonijiet tad-Direttiva 2001/23, fil-każ ta' impriżi li jipprovdu servizzi, meta l-ftehim kollettiv għas-settur jimponi l-obbligu ta' teħid tal-persunal, dan jikkostitwixxi suċċessjoni ta' impriża u għalhekk trasferiment ta' impriża fis-sens tal-imsemmija direttiva? Fil-każ ta' risposti affermattivi għat-tliet domandi preċedenti, l-Artikolu 14 tal-ftehim kollettiv għat-tindif ta' bini u postijiet tal-provinċja ta' Las Palmas li jipprevedi li, fil-każ ta' teħid tal-persunal abbażi tal-ftehim kollettiv, il-ħaddiema ttrasferiti ma jżommux id-drittijiet u l-obbligi li huma kellhom fi ħdan l-impriża ċessjonarja u l-kundizzjonijiet tax-xogħol miftehma bil-ftehim kollettiv, huwa konformi mal-Artikolu 3 tad-Direttiva 2001/23? Lingwa tal-kawża: Spanja Hija konformi mal-Artikolu 13(3) tar-Regolament (KE) Nru 2100/94 , interpretazzjoni li s-sistema ta' protezzjoni kumulattiva tikkonċerna l-atti kollha previsti fil-paragrafu 2 li jikkonċerna l-"materjal maħsud", inkluż il-ħsad innifsu, jew inkella unikament l-atti sussegwenti għall-produzzjoni ta' dan il-materjal maħsud, bħal fil-każ tad-detenzjoni jew tal-kummerċjalizzazzjoni tagħha? Fil-kuntest tal-applikazzjoni għall-"materjal maħsud" tas-sistema ta' estensjoni tal-protezzjoni kumulattiva prevista fl-Artikolu 13(3) tar-Regolament (KE) Nru 2100/94, huwa neċessarju, sabiex jiġi ssodisfatt l-ewwel rekwiżit, li x-xiri tal-pjanti jkun twettaq wara li l-proprjetarju jkun kiseb il-protezzjoni Komunitarja tal-varjetà ta' pjanti, jew huwa suffiċjenti li dan ikun ibbenefika, sa dakinhar, minn protezzjoni provviżorja, minkejja l-xiri jkun twettaq matul il-perijodu ta' bejn il-pubblikazzjoni tat-talba għall-protezzjoni u d-dħul fis-seħħ tal-effetti tal-għoti tal-protezzjoni tal-varjetà ta' pjanti? Lingwa tal-kawża: l-Ispanjol Interpretazzjoni tal-Klawżola 4 tal-Ftehim Qafas, fis-sens li sitwazzjoni bħal dik deskritta fil-kawża prinċipali, li fiha l-membru tal-persunal mhux permanenti jwettaq l-istess xogħol bħall-uffiċjal (liema uffiċjal ma jibbenefikax mid-dritt għal kumpens [minħabba terminazzjoni ta' impjieg] peress li s-sitwazzjoni li minnha jista' jirriżulta dan id-dritt ma teżistix fis-sistema legali tiegħu), ma hijiex klassifikabbli bħala sitwazzjoni deskritta fl-istess klawżola, hija korretta? Fil-każ tal-eżistenza ta' użu abbużiv ta' kuntratti temporanji ta' impjieg sabiex jiġu ssodisfatti l-ħtiġijiet permanenti, mingħajr ma tkun teżisti raġuni oġġettiva, liema kuntratti ma jkunux jissodisfaw il-ħtieġa urġenti u imperattiva li tiġġustifikahom, fl-assenza ta' sanzjonijiet jew limiti effettivi fid-dritt nazzjonali [Spanjol], kumpens, ekwiparabbli għal dak li jingħata fil-każ ta' tkeċċija abbużiva, bħala sanzjoni adegwata, proporzjonata u dissważiva, huwa konformi mal-għanijiet li d-Direttiva 1999/70/KE tipprova tilħaq, bħala miżura għall-prevenzjoni tal-abbuż u sabiex konsegwentement jiġi eliminat il-ksur tad-dritt tal-Unjoni, meta l-persuna li timpjega ma toffrix pożizzjoni permanenti lill-ħaddiem? Lingwa tal-kawża: l-Ispanjol Fil-każ li r-risposta għall-ewwel domanda tkun fin-negattiv, għandu jitqies li, konformement mal-Artikolu 96 tar-Regolament (KE) Nru 2100/94, il-preskrizzjoni jkollha effett biss fir-rigward tal-atti speċifiċi li jikkostitwixxu ksur imwettqa barra mit-terminu ta' tliet snin, iżda mhux fir-rigward ta' dawk imwettqa matul l-aħħar tliet snin? Fil-każ li r-risposta għat-tieni domanda tkun fl-affermattiv, f'dan il-każ jistgħu jintlaqgħu l-azzjonijiet għal waqfien kif ukoll għal kumpens għad-danni biss fir-rigward ta' dawn l-aħħar atti mwettqa matul l-aħħar tliet snin? Lingwa tal-kawża: il-Ġermaniż B'mod partikolari, il-kunċett għandu jiġi interpretat fis-sens li l-prestazzjoni ta' pproċessar informatiku li l-fornitur ta' tali servizz ta' posta elettronika jipprovdi permezz tas-server tal-posta elettronika tiegħu bl-attribuzzjoni tal-indirizzi IP tat-terminali fiżiċi involuti lill-indirizzi ta' posta elettronika u billi jintroduċi – jew, bil-kuntrarju, billi jirċievi – fl-internet miftuħ, permezz ta' diversi protokolli tal-familja tal-protokolli tal-internet, il-messaġġi elettroniċi diviżi f'pakketti ta' data, hija biżżejjed sabiex tikkostitwixxi "trażmissjoni ta' sinjali", jew ikun hemm biss tali trażmissjoni meta dawn il-pakketti ta' dati jitwasslu mill-fornituri (ta' aċċess) tal-internet? B'mod partikolari, il-kunċett għandu jiġi interpretat fis-sens li t-twassil permezz tal-internet miftuħ, mill-fornituri (ta' aċċess) tal-internet, ta' messaġġi elettroniċi diviżi f'pakketti ta' data jista' jiġi attribwit lill-fornitur ta' tali servizz ta' posta elettronika, b'tali mod li dan b'hekk jipprovdi wkoll servizz li jikkonsisti fit-"trażmissjoni ta' sinjali"? Jekk ikun il-każ, taħt liema kundizzjoni jista' jkun hemm tali attribuzzjoni? Fil-każ li l-fornitur ta' tali servizz ta' posta elettronika jittrażmetti huwa stess sinjali jew fil-każ li, fi kwalunkwe każ, din il-prestazzjoni ta' trażmissjoni ta' sinjali mwettqa mill-fornituri (ta' aċċess) tal-internet tista' tiġi attribwita lilu: il-kunċett għandu, b'mod partikolari, jiġi interpretat fis-sens li, irrispettivament minn eventwali funzjonijiet addizzjonali bħalma huma l-editjar, iż-żamma u l-klassifikazzjoni ta' messaġġi elettroniċi jew l-amministrazzjoni ta' dettalji, u irrispettivament mill-isforzi tekniċi mwettqa mill-fornitur fir-rigward tad-diversi funzjonijiet, tali servizz ta' posta elettronika jikkonsisti wkoll "kompletament jew prinċipalment" fi trażmissjoni ta' sinjali minħabba li, fil-kuntest ta' approċċ funzjonali mill-perspettiva tal-utent, hija l-funzjoni ta' komunikazzjoni tas-servizz li hija l-funzjoni ewlenija? Fil-każ li l-kunċett imsemmi fl-ewwel domanda għandu jiġi interpretat fis-sens li bħala prinċipju ma jinkludix is-servizzi ta' posta elettronika fuq l-internet li huma disponibbli fuq l-internet miftuħ mingħajr madankollu ma jinkludu aċċess għall-internet: il-kunċett jista' madankollu jkopri, b'mod eċċezzjonali, is-sitwazzjoni fejn il-fornitur ta' tali servizz jopera fl-istess ħin in-netwerks ta' komunikazzjonijiet elettroniċi tiegħu stess li jkunu konnessi mal-internet u li, fi kwalunkwe każ, jistgħu jintużaw għall-finijiet tas-servizz ta' posta elettronika? Jekk ikun il-każ, taħt liema kundizzjonijiet dan huwa possibbli? Kif għandu jiġi interpretat il-kriterju "normalment ipprovdut bi ħlas" li jinsab fl-Artikolu 2(ċ) tad-Direttiva Qafas 2002/21/KE? B'mod partikolari, il-kriterju jeħtieġ il-pagament ta' somma flus mill-utenti jew il-ħlas jista' jikkonsisti fl-għoti, mill-utenti, ta' korrispettiv ieħor li jkun ta' interess ekonomiku għall-fornitur tas-servizz, sa fejn l-utenti, pereżempju, iqiegħdu għad-dispożizzjoni tal-fornitur, b'mod attiv, data personali jew data oħra jew sa fejn din id-data tinġabar b'xi mod ieħor mill-fornitur tas-servizz meta jintuża s-servizz? B'mod partikolari, il-kriterju jeħtieġ li l-ħlas joriġina neċessarjament minn dak li jibbenefika wkoll mill-prestazzjoni tas-servizz jew finanzjament parzjali jew integrali tas-servizz minn terzi, pereżempju permezz ta' reklamar muri fuq is-sit tal-internet tal-fornitur tas-servizz, jista' jkun biżżejjed? B'mod partikolari, il-kelma "normalment" tikkonċerna, f'dan il-kuntest, iċ-ċirkustanzi li fihom il-fornitur ta' servizz partikolari jipprovdi dan is-servizz, jew iċ-ċirkustanzi li fihom huma ġeneralment ipprovduti servizzi identiċi jew komparabbli? Lingwa tal-kawża: ir-Rumen Lingwa tal-kawża: l-Olandiż L-Artikolu 20(5) u (6) għandu jiġi interpretat fis-sens li, qabel ma jiġu imposti sanzjonijiet jew qabel ma tittieħed deċiżjoni dwar il-limitazzjoni jew l-irtirar tal-benefiċċju tal-kundizzjonijiet materjali tal-akkoljenza u fil-kuntest ta' dawn id-deċiżjonijiet, l-Istati Membri għandhom jieħdu l-miżuri neċessarji sabiex jiżguraw, matul il-perijodu tal-esklużjoni, id-dritt għal livell ta' għajxien deċenti? Jew huwa possibbli li dawn id-dispożizzjonijiet jiġu osservati billi jiġi vverifikat, wara d-deċiżjoni li tillimita jew tirtira l-kundizzjonijiet materjali tal-akkoljenza, jekk il-persuna suġġetta għad-deċiżjoni tgawdix minn livell ta' għajxien deċenti u, jekk ikun il-każ, billi jiġu adottati miżuri korrettivi f'dak il-mument? L-Artikolu 20(4), (5) u (6) flimkien mal-Artikoli 14, 21, 22, 23 u 24 tad-Direttiva u mal-Artikoli 1, 3, 4 u 24 tal-Karta tad-Drittijiet Fundamentali tal-Unjoni Ewropea għandu jiġi interpretat fis-sens li miżura jew sanzjoni ta' esklużjoni temporanja (jew definittiva) mid-dritt għall-kundizzjonijiet materjali tal-akkoljenza tista' tittieħed kontra minuri u, b'mod iktar speċifiku, fir-rigward ta' minuri mhux akkumpanjat? Lingwa tal-kawża: il-Bulgaru Fil-każ ta' risposta fl-affermattiv għall-ewwel domanda: fil-każ li l-kuntratt ta' leasing finanzjarju jiġi xolt minħabba n-nuqqas parzjali tal-ħlas tal-pagamenti dovuti fir-rigward tal-leasing, liema waħda mill-ipoteżijiet previsti fl-Artikolu 90(1) tad-Direttiva 2006/112 tista' tiġi invokata mil-lessor fil-konfront ta' Stat Membru sabiex jikseb it-tnaqqis tal-ammont taxxabbli għall-finijiet tal-VAT fir-rigward tal-ammonti tal-pagamenti dovuti li ma sarux fil-perijodu bejn il-waqfien tal-ħlas u l-mument li fih ġie xolt il-kuntratt, sa fejn dan ix-xoljiment ma għandux effett retroattiv, kif tikkonferma klawżola f'dan il-kuntratt stess? L-interpretazzjoni tal-Artikolu 90(2) tad-Direttiva 2006/112 tippermetti li jingħad li, f'każ bħal dak ineżami, hemm deroga mill-paragrafu 1 tal-istess dispożizzjoni? L-interpretazzjoni tal-Artikolu 90(1) tad-Direttiva 2006/112 tippermetti li jingħad li l-kunċett ta' xoljiment użat f'din id-dispożizzjoni jkopri l-każijiet li fihom, fil-kuntest ta' kuntratt ta' leasing finanzjarju mingħajr għażla, il-lessor ma jistax jibqa' jeżiġi mingħand il-lessee l-ħlas tal-pagamenti dovuti fir-rigward tal-leasing, u dan sa fejn xolja l-kuntratt ta' leasing minħabba li ma kienx ġie onorat min-naħa tal-lessee, iżda, skont il-kuntratt, ikollu dritt għal kumpens fl-ammont tal-pagamenti kollha fir-rigward tal-leasing li ma jkunux tħallsu u li jkunu dovuti sat-tmiem tal-perijodu tal-leasing? Lingwa tal-kawża: il-Franċiż Fil-każ fejn dawn id-dispożizzjonijiet għandhom jiġu interpretati bħala li jimponu perijodu ta' referenza kontinwu, il-possibbiltà mogħtija mill-Artikolu 17 li ssir deroga mill-Artikolu 16(b) tista' tikkonċerna, mhux biss il-perijodu ta' referenza, iżda anki n-natura kontinwa tiegħu? Lingwa tal-kawża: il-Franċiż Fil-każ ta' risposta affermattiva għall-ewwel domanda, kif għandhom jinqraw flimkien id-dispożizzjonijiet tal-Artikolu 14(1)(a) u dawk tat-tielet subparagrafu tal-Artikolu 21(5) fir-rigward tal-produtturi żgħar li jikkonsmaw l-elettriku li huma jipproduċu għall-bżonnijiet tal-attività tagħhom? B'mod partikolari, dawn jimplikaw tassazzjoni minima li tirriżulta mit-tassazzjoni tal-elettriku prodott b'eżenzjoni tal-gass naturali użat, jew inkella minn eżenzjoni tat-taxxa fuq il-produzzjoni tal-elettriku, f'liema każ l-Istat huwa għalhekk obbligat jintaxxa l-gass naturali użat? Lingwa tal-kawża: il-Franċiż Talba bbażata fuq l-Artikolu 272 TFUE u intiża għall-kundanna tar-REA sabiex tħallas lir-rikorrenti ammonti dovuti fuq il-bażi ta' ftehim ta' sussidju konkluż fil-kuntest tal-Programm Qafas għar-Riċerka u għall-Innovazzjoni "Horizon 2020". Ir-rikors huwa miċħud. Sigma Orionis SA hija kkundannata għall-ispejjeż, inklużi dawk marbuta mal-proċedura għal miżuri provviżorji. Lingwa tal-kawża: il-Franċiż Minn naħa, talba bbażata fuq l-Artikolu 272 TFUE u intiża sabiex il-Kummissjoni tiġi kkundannata tħallas lir-rikorrenti l-ammonti dovuti fuq il-bażi ta' kuntratti konklużi fil-kuntest tas-Seba' Programm Qafas għall-azzjonijiet ta' riċerka, ta' żvilupp teknoloġiku u ta' demostrazzjoni (2007-2013) u tal-Programm Qafas għar-Riċerka u għall-Innovazzjoni "Horizon 2020" u, min-naħa l-oħra, talba bbażata fuq l-Artikolu 268 TFUE u intiża għal kumpens għad-dannu li r-rikorrenti allegatament sostniet wara l-ksur mill-Kummissjoni tal-obbligi tagħha. Ir-rikors huwa miċħud. Sigma Orionis SA hija kkundannata għall-ispejjeż, inklużi dawk marbuta mal-proċedura għal miżuri provviżorji. Lingwa tal-kawża: il-Ġermaniż Ir-rikors huwa miċħud. Grizzly Tools GmbH & Co.KG hija kkundannata għall-ispejjeż. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-EUIPO tal-25 ta' April 2017 (Każ R 1339/2016-1), dwar applikazzjoni għar-reġistrazzjoni tas-sinjal figurattiv ALPINEWELTEN Die Bergführer bħala trade mark tal-Unjoni Ewropea. Ir-rikors huwa miċħud. Lingwa tal-kawża: il-Franċiż Rikors ippreżentat kontra d-deċiżjoni tal-Ħames Bord tal-Appell tal-EUIPO tat-12 ta' Mejju 2017 (Każ R 1238/2016-5) dwar proċedimenti ta' oppożizzjoni bejn Jardin Majorelle u Laboratoires Majorelle. Ir-rikors huwa miċħud. Laboratoires Majorelle hija kkundannata għall-ispejjeż. Lingwa tal-kawża: il-Grieg Ir-rikorrent jitolob lill-Qorti Ġenerali jogħġobha: tordna perizja dwar in-nuqqasijiet fil-kontrolli mwettqa f'isem il-konvenut; tiżgura, minn naħa waħda, li (a) in-nota ta' debitu 3241801228, mibgħuta lir-rikorrent fil-15 ta' Jannar 2018, u li biha l-konvenuta titlob il-ħlas lura ta' EUR 481 835,56, għall-kuntratt ta' xogħlijiet FP7-215952 PERFORM, abbażi tal-konklużjonijiet tal-awditu 11-ΒΑ135-006, tikkostitwixxi ksur tal-obbligi kuntrattwali tiegħu, peress li l-ispejjeż eliġibbli għall-kuntratt inkwistjoni jammontaw għal EUR 605 217, li minnhom EUR 490 711 huma kontribuzzjoni tal-Unjoni, u li r-rikorrent għandu jirrimborsa lill-konvenuta l-ammont ta' EUR 21 171, u mhux l-ammont ta' EUR 481 835,56, u min-naħa l-oħra, li (b) in-nota ta' debitu 3241801229, mibgħuta lir-rikorrent fil-15.1.2018, u li biha l-konvenuta titlob il-ħlas lura ta' EUR 29 694,10 bħala l-ammont ta' likwidazzjoni tad-danni, tikkostitwixxi ksur korrispondenti tal-obbligi kuntrattwali tiegħu. Insostenn tar-rikors, ir-rikorrent jinvoka żewġ motivi. It-tieni aggravju, dwar il-klawżola ta' arbitraġġ: ir-rikorrent ipproduċa provi alternattivi suffiċjenti inklużi affidavits, ittri rilevanti tal-persunal tar-rikorrent, dokumenti prodotti matul il-fażi ta' tqettiq, qatt ikkontestati, u li l-konvenut ma ħaditx inkunsiderazzjoni; ir-rikorrent jistabbilixxi fid-dettall disa' u tletin raġuni għaliex ir-rapport ta' verifika huwa impreċiż, defiċjenti, mhux affidabbli u jwassal għal konklużjonijiet żbaljati. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tordna lill-Unjoni Ewropea sabiex tagħmel tajjeb għad-dannu sostnut mir-rikorrenti minħabba fl-adozzjoni u fl-applikazzjoni tal-Memorandum ta' qbil dwar il-politika ta' kondizzjonalità ekonomika fl-ammonti stabbilit fit-talba jew f'dak l-ammont li l-Qorti Ġenerali tikkunsidra li huwa dovut lir-rikorrenti; tikkundanna lill-Unjoni Ewropea għall-ispejjeż legali sostnuti għas-tressiq ta' din it-talba. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tordna lill-konvenuti jħallsu lir-rikorrenti l-ammonti indikati fit-tabella mehmuża mar-rikors, miżjudin bl-interessi dekorsi sa mis-26 ta' Marzu 2013 sal-għoti tas-sentenza tal-Qorti Ġenerali, jew, sussidjarjament, tikkonstata li l-konvenuti sostnew responsabbiltà mhux kuntrattwali u tiddetermina l-proċedura li għandha tiġi segwita sabiex jiġi stabbilit it-telf riparabbli effettivament subit mir-rikorrenti; u, fi kwalunkwe każ, tikkundanna lill-konvenuti għall-ispejjeż. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tannulla d-deċiżjoni tal-Parlament Ewropew tas-6 ta' Frar 2018 dwar it-talba għat-tneħħija tal-immunità ta' Steeve Briois 2017/2221(IMM) li tadotta r-rapport tal-Kumitat għall-Affarijiet Legali A8-0011/20187; tikkundanna lill-Parlament Ewropew iħallas lil Steeve Briois is-somma ta' EUR 35 000 bħala kumpens għad-dannu morali mġarrab; tikkundanna lill-Parlament Ewropew iħallas lil Steeve Briois is-somma ta' EUR 5 000 bħala spejjeż li jistgħu jiġu rkuprati; tikkundanna lill-Parlament Ewropew għall-ispejjeż kollha tal-kawża. Insostenn tar-rikors tiegħu, ir-rikorrent jinvoka erba' motivi. L-ewwel motiv, ibbażat fuq il-ksur tal-Artikolu 8 tal-Protokoll Nru 7 fuq il-Privileġġi u l-Immunitajiet tal-Unjoni Ewropea (iktar 'il quddiem, il-"Protokoll"), sa fejn id-dikjarazzjoni ta' S. Briois li tat lok għal proċeduri kriminali fl-Istat Membru ta' oriġini tiegħu tikkostitwixxi opinjoni espressa fl-eżerċizzju tal-funzjonijiet parlamentari tiegħu fis-sens tal-imsemmija dispożizzjoni. It-tieni motiv, ibbażat fuq il-ksur tal-Artikolu 9 tal-Protokoll, sa fejn il-Parlament Ewropew ikkunsidra b'mod żbaljat kemm il-formulazzjoni kif ukoll l-ispirtu ta' din id-dispożizzjoni billi adotta d-deċiżjoni li jneħħi l-immunità ta' S. Briois u għaldaqstant din id-deċiżjoni hija vvizzjata b'invalidità. It-tielet motiv, ibbażat fuq il-ksur tal-prinċipji ta' ugwaljanza fit-trattament u ta' amministrazzjoni tajba. Fl-ewwel lok, ir-rikorrent iqis li l-Parlament Ewropew kiser il-prinċipju ta' ugwaljanza fir-rigward tiegħu meta mqabbel ma' deputati oħra f'sitwazzjonijiet, jekk mhux identiċi, minn tal-inqas paragunabbli u konsegwentement dan tal-aħħar kiser ukoll il-prinċipju ta' amministrazzjoni tajba li jġib miegħu l-obbligu għall-istituzzjoni kompetenti li teżamina, b'reqqa u b'imparzjalità, l-elementi kollha rilevanti tal-każ inkwistjoni. Ir-raba' motiv, ibbażat fuq il-ksur tad-drittijiet tad-difiża, sa fejn id-drittijiet tar-rikorrent u l-prinċipju ta' kontradittorju ma ġewx suffiċjentement żgurati mis-smigħ tiegħu quddiem il-Kumitat Legali. Għalhekk, ir-rikorrent isostni li l-fatt li ma ġiex mistieden jesprimi l-fehmiet tiegħu fl-assemblea plenarja fir-rigward tat-tneħħija tal-immunità tiegħu mhux biss huwa kuntrarju għall-prinċipji ġenerali tal-liġi iżda wkoll f'kuntradizzjoni mas-sempliċi sens komun u mal-parti l-kbira tal-użanzi parlamentari. Lingwa tal-kawża: il-Franċiż Ir-rikorrenti titlob li l-Qorti Ġenerali jogħġobha: tiddikjara dan ir-rikors ammissibbli u fondat; konsegwentement, tannulla r-rapport ta' evalwazzjoni għall-perijodu 2016 u d-deċiżjoni tat-23 ta' Mejju 2017, innotifikata fit-28 ta' Ġunju 2017, li ċċaħħad lir-rikorrenti mill-benefiċċju ta' avvanz fis-salarju; sa fejn meħtieġ, tannulla d-deċiżjoni ta' Settembru 2017 u d-deċiżjoni impliċita li jiċħdu, rispettivament, l-azzjoni amministrattiva u l-ilment tar-rikorrenti; tikkundanna lill-konvenut għall-ispejjeż kollha. Insostenn tar-rikors tagħha, ir-rikorrenti tinvoka sitt motivi. L-ewwel motiv ibbażat fuq ksur tal-linji gwida tal-evalwazzjoni u tal-proċedura tal-Annual Salary and Bonus Review (ASBR), ksur tal-prinċipju ta' ċertezza legali u ksur tad-dmir ta' premura, imwettqa mill-konvenut bl-adozzjoni tar-rapport ta'evalwazzjoni għall-perijodu 2016 (iktar 'il quddiem "ir-rapport ta' evalwazzjoni kontenzjuż"). Ir-rikorrenti tinvoka, b'mod partikolari, l-ilmenti li ġejjin: ir-rapport ta' evalwazzjoni kontenzjuż ġie redatt minn membru tal-persunal tad-DG-H u mhux mill-evalwaturi; ir-rapport ta' evalwazzjoni kontenzjuż ġie deċiż meta l-eżerċizzju ta' evalwazzjoni tar-rikorrenti kien diġà ġie magħluq b'mod definittiv; il-perijodu ta' evalwazzjoni previst fir-rapport ta' evalwazzjoni kontenzjuż kien jinvolvi żmien qasir wisq għat-twettiq tal-evalwazzjoni annwali; ir-rapport ta' evalwazzjoni kontenzjuż ma huwiex għodda ta' prestazzjoni. It-tieni motiv ibbażat fuq żball manifest li bih huwa vvizzjat ir-rapport ta' evalwazzjoni kontenzjuż, sa fejn, minn naħa l-evalwazzjoni hija bbażata parzjalment fuq xogħol mhux lest minħabba leave tal-mard, u, min-naħa l-oħra, evalwazzjoni pożittiva ta' manager terz ġiet irregolarment ikkummentata u ridotta fil-portata tagħha mill-evalwaturi li barra minn hekk ma ħadux inkunsiderazzjonijiet l-għanijiet. It-tielet motiv ibbażat fuq il-fatt li d-deċiżjoni tat-23 ta' Mejju 2017 li ċċaħħad lir-rikorrenti mill-benefiċċju ta' avvanz fis-salarju (iktar 'il quddiem id-"deċiżjoni ASBR") hija bbażata fuq rapport ta' evalwazzjoni li huwa illegali. Ir-raba' motiv ibbażat fuq il-fatt li d-deċiżjoni ASBR ittieħdet minn awtorità li ma hijiex kompetenti, sa fejn din ittieħdet minn persuna temporanjament maħtura għal 6 xhur li ma kellhiex il-kwalità meħtieġa sabiex tieħu l-imsemmija deċiżjoni. Il-ħames motiv ibbażat fuq diversi żbalji manifesti li bihom hija vvizzjata d-deċiżjoni ASBR, sa fejn l-imsemmija deċiżjoni ma setgħetx tikkonstata underperformance fil-mument li din ġiet adottata. Is-sitt motiv ibbażat fuq ksur tal-linji gwida ASBR u tal-proċedura ASBR u ksur tal-Artikolu 41 tal-Karta, sa fejn id-deċiżjoni ASBR hija nieqsa minn motivazzjoni. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tiddikjara u tiddeċiedi, id-deċiżjoni li ma jibqax jitħallas l-allowance tal-espatrijazzjoni mill-1 ta' Mejju 2017 hija annullata; il-Parlament huwa kkundannat għall-ispejjeż. Insostenn tar-rikors tiegħu, ir-rikorrent jinvoka tliet motivi. L-ewwel motiv ibbażat fuq ksur tal-Artikolu 4(1)(a) tal-Anness VII tar-Regolamenti tal-Persunal tal-Unjoni Ewropea, sa fejn il-Paralment allegatament interpreta b'mod żbaljat din id-dispożizzjoni meta ħa id-deċiżjoni li ma jibqax iħallas l-allowance tal-espatrijazzjoni lir-rikorrent. It-tieni motiv ibbażat fuq li l-Parlament ma għandux kompetenza sabiex jieħu d-deċiżjoni kkontestata, peress li t-trasferiment interistituzzjonali ta' uffiċjal ma jikkostitwixxix reklutaġġ ġdid u, konsegwentement, il-Parlament ma setax juża l-pretest tat-trasferiment tar-rikorrent sabiex jistabbilixxi, għat-tieni darba, id-dritt tiegħu għall-allowance tal-espatrijazzjoni. It-tielet motiv ibbażat fuq ksur tal-prinċipju ta' aspettattivi leġittimi kif ukoll tad-deċiżjoni preċedenti tal-Qorti tal-Awdituri li tistabbilixxi d-drittijiet tar-rikorrent, sa fejn kull att amministrattiv adottat minn istituzzjoni għandu preżunzjoni ta' legalità u fejn, f'dan il-każ, id-deċiżjoni preċedenti tal-Qorti tal-Awdituri allegatament tat aspettattiva leġittima lir-rikorrent li ser jibqa' jieħu l-allowance tal-espatrijazzjoni sakemm jibqa' assenjat għal-Lussemburgu. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tiddeċiedi li: id-deċiżjoni tat-23 ta' Mejju 2017 li timponilu sanzjoni dixxiplinari li permezz tagħha l-ammont nett tal-pensjoni tal-irtirar tiegħu huwa mnaqqas b'20 %, jiġifieri li jinżamm ammont ta' EUR 1 015 fix-xahar, sat-30 ta' Settembru 2025 taħt l-Artikolu 9(2) tal-Anness IX tar-Regolamenti tal-Persunal, hija annullata; is-SEAE huwa, fi kwalunkwe każ, ikkundannat għall-ispejjeż. Insostenn tar-rikors tiegħu, ir-rikorrent jinvoka żewġ motivi. L-ewwel motiv huwa bbażat fuq żbalji manifesti ta' evalwazzjoni li jivvizzjaw id-deċiżjoni kkontestata sa fejn, minn naħa, l-Awtorità tal-Ħatra ħadet inkunsiderazzjoni dannu għall-integrità tal-istituzzjoni mir-rikorrent li madankollu kien diġà ġie kkumpensat, u, min-naħa l-oħra, it-tul tas-sanzjoni dixxiplinari imposta huwa arbitrarju sa fejn ġie ffissat inkonnessjoni mal-età legali tal-irtirar tar-rikorrent. It-tieni motiv huwa bbażat fuq ksur tal-prinċipju ta' proporzjonalità li jivvizzja d-deċiżjoni kkontestata minħabba l-assenza illegali li tittieħed inkunsiderazzjoni l-anzjanità tal-fatti, minħabba l-assenza li jittieħed inkunsiderazzjoni l-ksur tal-Artikolu 25 tal-Anness IX tar-Regolamenti tal-Persunal matul il-proċedura kriminali, kif ukoll minħabba l-assenza li tittieħed inkunsiderazzjoni s-sitwazzjoni tal-familja tar-rikorrent. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tikkundfanna lill-Kummissjoni għall-ispejjeż ta' dawn il-proċeduri. Insostenn tar-rikors tagħhom, ir-rikorrenti jinvokaw sitt motivi ta' dritt. L-ewwel motiv ta' dritt ibbażat fuq ksur mill-Kummissjoni tal-Artikolu 3(2), (3), (5), (6) u (7) kif ukoll l-Artikolu 17(2) tar-Regolament bażiku u tal-prinċipju ta' amministrazzjoni tajba, b'mod partikolari meta li użat data ta' importazzjoni mhux affidabbli, data makroekonimika ta' dannu mhux affidabbli u data ta' profittabbiltà mhux affidabbli, u meta ma awtorizzatx li partijiet oħra kkonċernati jikkummentaw dwar l-għażla finali tal-kampjun tal-produtturi tal-Unjoni. It-tieni motiv ibbażat fuq ksur min-naħa tal-Kummissjoni tal-Artikolu 3(6) u (7) tar-Regolament bażiku, b'mod partikolari meta ma qisitx l-assenza ta' simultanjetà u meta naqset milli tiżgura li d-danni kkawżati minn fatturi oħra ma jiġux attribwiti lill-importazzjonijiet Ċiniżi. It-tielet motiv ibbażat fuq ksur, mill-Kummissjoni, tad-drittjiet ta' difiża tar-rikorrenti u tal-Artikoli 6(7), 19(1) sa (3), 20(2) u 20(4) tar-Regolament bażiku, b'mod partikolari meta rrifjutat li tagħti kwalunkwe aċċess għall-kalkolu tad-dannu, tal-effetti tal-prezz u għall-kalkoli tal-livell ta' eliminazzjoni tad-dannu u għad-determinazzjoni tal-valur normali, u saħansitra rrifjutat li tagħti d-data rikjesta fil-forma ta' verżjoni aggregata, u meta ma żvelatx diversi elementi rilevanti ta' informazzjoni, minkejja talbiet ripetuti għal dan il-għan. Ir-raba' motiv ibbażat fuq l-allegazzjoni li meta ma ħaditx inkunsiderazzjoni l-karatteristiċi kollha tan-numri ta' kontroll tal-prodott fil-paragun tal-prezzijiet, meta ma tatx l-informazzjoni neċessarja dwar il-karatteristiċi tal-prodott apparti minn dawk li jirriżultaw min-numri tal-kontroll tal-prodott oriġinali, u meta ċaħdet b'mod żbaljat it-talba għal aġġustament tal-valur normali li jindirizza l-irregolaritajiet li jirriżultaw mill-volum baxx ta' produzzjoni fl-Indja, il-Kummissjoni kisret l-Artikoli 2(1), 3(2)(a), 3(3) u 9(4) tar-Regolament bażiku u l-prinċipju ta' amministrazzjoni tajba. Il-ħames motiv ibbażat fuq l-allegazzjoni li meta għamlet aġġustament 'il fuq tal-valur normali għat-taxxi indiretti, il-Kummissjoni kisret l-Artikolu 2(10)(b) u l-Artikolu 2(7)(a) tar-Regolament bażiku. Is-sitt motiv ibbażat fuq l-allegazzjoni li meta bbażat ruħha fuq data minn produttur Indjan wieħed biss għad-determinazzjoni tal-ispejjeż tal-bejgħ, kif ukoll dawk ġenerali u aministrattivi u l-profitt użat għall-valur normali kostrutt, minflok ma użat l-informazzjoni rilevanti kollha disponibbli fir-rigward tal-pajjiż analogu, il-Kummissjoni kisret l-Artikolu 2(7)(a) tar-Regolament bażiku. Lingwa tal-kawża: il-Ġermaniż Il-President tar-Raba' Awla ordna t-tħassir tal-kawża.